શુભ પ્રસંગને દિપાવવા માટે મહાનગરપાલીકાએ રેસકોર્ષ રીંગરોડ ઉપર રંગોળી સ્પર્ધાનું આયોજન કર્યુ છે. ફક્ત 20 સ્વયંસેવકો દ્વારા સમગ્ર આયોજન પાર પાડવામાં આવશે તેમજ કલર સહિતનો ફક્ત રૂા.30,000 નો જ ખર્ચ થનાર છે. આજે સાંજે 4 વાગ્યાથી રાત્રીના 12 વાગ્યા સુધી 625 સ્પર્ધકો પોતાના પરીવાર સાથે રંગોળી બનાવશે. ત્યારબાદ આયોજકો દ્વારા અને નિર્ણાયકો દ્વારા તમામ રંગોળીઓની ફોટોગ્રાફી તેમજ કેટેગરી નક્કી કર્યા બાદ પ્રથમ ત્રણ રંગોળીઓની પસંદગી કરવામાં આવશે અને આ રંગોળી બનાવનાર સ્પર્ધકોને અનુક્રમે 25000, 15000 તથા 10000 ના ઇનામથી નવાજવામાં આવશે.